যাহোক, ক্ষতিগ্রস্থদের অবস্থান থেকে দেখলে, বাহাত্তর সালেই অন্য প্রতিরোধী বাস্তব সৃষ্টি হয়েছিল। ততকালীন নেতৃত্ব ও সমাজের এলিট গোষ্ঠী সেটাকে ত্বরান্বিত না করে বরং দমন করেছে। যুদ্ধাপরাধীদের কেশ স্পর্শ না করা গেলেও হাজার হাজার তরুণকে রক্ষী বাহিনীর হাতে জীবন দিতে হয়েছে। একটি ন্যুনতম মানবিক ও গণতান্ত্রিক সমাজ গঠনের যে অবিকল্প দায়িত্ব ছিল, তা বোঝার জন্য ২০১০ সালের চশমার প্রয়োজন নাই। কেননা ঐ ল্ক্ষ্য হাসিলের জন্যই তো একাত্তর সাল ঘটেছিল। তা যে হয়েছিল সমাজতন্ত্র, ধর্মনিরপেক্ষতা, জাতীয়তাবাদ এবং সমঅধিকারের ধারণার জনপ্রিয়তাই তার প্রমাণ। বলাবাহুল্য একাত্তরের আগের আ. লীগ এই চেতনার প্রতিপক্ষে যে ছিল তা ইতিহাসের ছাত্র মাত্রই জানেন। কিন্তু একাত্তরের মধ্যে দিয়ে দলটির ভেতরেও একটি অগ্রণী অংশ তৈরি হয়েছিল। এসব অর্জনের জন্য বিপ্লব করার প্রয়োজন নাই। বুর্জোয়ারাই এতদূর যেতে সক্ষম।